《淮阴谒漂母祠一首》
明代·黄省曾

曩昔淮滨母，王孙一饭将。鉴如君子哲，义有大贤方。

溪壑哀龙君，风云感凤骧。千金终以赠，寸念本难忘。

草泽怜谁解，英雄困乃常。漂亭馀落日，楚剑失秋霜。

墓与黄尘古，祠同绿水长。悯穷人口播，报德简书光。

慷慨参遗像，清酤荐紫芳。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。